
Uznesenie Okresný súd Stará Ľubovňa v rodinnoprávnej veci navrhovateľky A. B., nar. XX.XX.XXXX, trvale bytom C. XXX/XX, XXX XX D., t.č. E. F. XXXX/X, XXX XX F., proti manželovi G. B., nar. XX.XX.XXXX, trvale bytom C. XXX/XX, XXX XX D., v konaní o rozvod manželstva a úpravu pomerov manželov na čas po rozvode k ich maloletým deťom G. B., nar. XX.XX.XXXX a H. B., nar. XX.XX.XXXX, obaja trvale bytom C. XXX/XX, XXX XX D., t.č. E. F. XXXX/X, XXX XX F., zastúpení Úradom práce, sociálnych vecí a rodiny Kežmarok, Dr. Alexandra 61, 060 01 Kežmarok, takto rozhodol: I. Súd konanie
z a s t a v u j e.
II. Žiaden z účastníkov n e m á n á r o k na náhradu trov tohto konania. odôvodnenie: 1. Navrhovateľka predmetným návrhom žiadala, aby súd rozviedol jej manželstvo uzavreté dňa XX.XX.XXXX s odporcom a zároveň, aby upravil práva a povinnosti k mal. deťom na čas po rozvode. 2. Ešte pred začatím pojednávania, čomu predchádzalo aj prerušenie konania, navrhovateľka písomne súdu dňa 30.12.2024 oznámila, že berie návrh na rozvod manželstva v celom rozsahu späť a žiada, aby súd konanie zastavil. 3. Súčasne aj odporca - manžel písomne dňa 30.12.2024 súdu oznámil, že súhlasí so zrušením rozvodového konania, nakoľko sa s manželkou zmierili a chcú žiť ako normálna rodina. 4. Podľa § 29 ods. 1 zákona č. 161/2015 Z.z. Civilný mimosporový poriadok ( ďalej len CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 CMP súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Podľa § 95 ods. 1 CMP ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí. 8. Vzhľadom na skutočnosť, že došlo k späťvzatiu návrhu na rozvod z dôvodu obnovenia manželského spolužitia, a s poukazom na citovanú právnu úpravu, súd konanie zastavil.
9. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 10. Podľa § 58 CMP, o nároku na náhradu a o výške trov konania rozhoduje súd v rozhodnutí, ktorým sa konanie končí. 11. O trovách súd rozhodol podľa § 52 CMP tak, že žiaden z účastníkov nemá nárok na náhradu trov konania. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Okresnom súde Stará Ľubovňa, a to písomne v troch vyhotoveniach. V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.) uviesť proti, ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

